
Κύρωση της Συμφωνίας μεταξύ της Κυβέρνησης 
της Ελληνικής Δημοκρατίας και της Κυβέρνησης 
της Κυπριακής Δημοκρατίας για τη συνεργασία 
στους τομείς Έρευνας και Διάσωσης και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 

Κυρώνεται και έχει την ισχύ που ορίζει το άρθρο 28 
παρ. 1 του Συντάγματος, η Συμφωνία μεταξύ της Κυβέρ¬ 
νησης της Ελληνικής Δημοκρατίας και της Κυβέρνησης 
της Κυπριακής Δημοκρατίας σχετικά με τη συνεργασία 
στους τομείς Έρευνας και Διάσωσης, πσυ υπεγράφη στην 
Αθήνα, στις 13 Οκτωβρίου 2014, το κείμενο της οποίας, 
σε πρωτότυπο στην ελληνική, έχει ως εξής: 

ΣΥΜΦΩΝΙΑ 

ΜΕΤΑΞΥ ΤΗΣ ΚΥΒΕΡΝΗΣΗΣ ΤΗΣ ΕΑΑΗΝΙΚΗΣ 
ΔΗΜΟΚΡΑΤΙΑΣ ΚΑΙ ΤΗΣ ΚΥΒΕΡΝΗΣΗΣ ΤΗΣ 
ΚΥΠΡΙΑΚΗΣ ΔΗΜΟΚΡΑΤΙΑΣ ΣΧΕΤΙΚΑ ΜΕΤΗ 
ΣΥΝΕΡΓΑΣΙΑ ΣΤΟΥΣ ΤΟΜΕΙΣ ΕΡΕΥΝΑΣ ΚΑΙ 
ΔΙΑΣΩΣΗΣ 

Η Κυβέρνηση της Ελληνικής Δημοκρατίας και η Κυ¬ 
βέρνηση της Κυπριακής Δημοκρατίας (εφεξής αποκα- 
λούμενες ως τα Συμβαλλόμενα Μέρη), 

Επιθυμώντας να βελτιώσουν τις φιλικές σχέσεις μεταξύ 
των δύο Χωρών, στη βάση της ισότητας και του αμοιβαί¬ 
ου συμφέροντος, 

Ααμβάνοντας υπόψη την αναγκαιότητα για περαιτέρω 
βελτίωση της ασφάλειας της ναυσιπλοΐας στην Ανατο¬ 
λική Μεσόγειο, 

Επιθυμώντας να υποστηρίξουν τις ενέργειες ανταπό¬ 
κρισης σε καταστάσεις έκτακτης ανάγκης στη θάλασσα, 
σύμφωνα με τις διατάξεις της Διεθνούς Σύμβασης για 
τη Ναυτική Έρευνα και Διάσωση του 1979 και των Πα¬ 
ραρτημάτων αυτής και της Διεθνούς Σύμβασης για την 
Ασφάλεια της Ανθρώπινης Ζωής στη Θάλασσα του 1974 
και των Πρωτοκόλλων της, όπως έχουν τροποποιηθεί, 
ειδικότερα δε του Κεφαλαίου V αυτής. 

Συμφώνησαν τα εξής: 


Αρθρο 1 

Όροι και Ορισμοί 

1. «Φάση Κίνδυνου» σημαίνει μία κατάσταση όπου 
υφίσταται εύλογη βεβαιότητα ότι ένα πλοίο ή πρόσω¬ 
πο απειλείται από σοβαρό και επικείμενο κίνδυνο και 
απαιτεί άμεση συνδρομή. 

2. «Αρμόδια Αρχή» σημαίνει - στην Ελληνική Δημο¬ 
κρατία - το Υπουργείο Ναυτιλίας, και Αιγαίου/ Ελληνι¬ 
κή Ακτοφυλακή και - στην Κυπριακή Δημοκρατία - το 
Υπουργείο Συγκοινωνιών και Έργων. 

3. «Περιοχή Έρευνας και Διάσωσης» (Περιοχή 5ΑΒ) 
σημαίνει μία περιοχή καθορισμένης έκτασης, εντός της 
οποίας παρέχονται υπηρεσίες Έρευνας και Διάσωσης. 

4. «Έρευνα» σημαίνει μία επιχείρηση, η οποία συνή¬ 
θως συντονίζεται από ένα συντονιστικό ή περιφερειακό 
κέντρο διάσωσης που διαθέτει κατάλληλο προσωπικό 
και εγκαταστάσεις για τον εντοπισμό προσώπων που 
βρίσκονται σε κίνδυνο. 

5. «Διάσωση» σημαίνει μία επιχείρηση για τη διάσω¬ 
ση προσώπων που βρίσκονται σε κίνδυνο, την παροχή 
πρώτων βοηθειών ή την κάλυψη άλλων αναγκών και τη 
μεταφορά τους σε ασφαλές μέρος. 

6. «Υπηρεσίες Έρευνας και Διάσωσης» σημαίνουν 
την πραγματοποίηση παρακολούθησης κινδύνου, την 
επικοινωνία, το συντονισμό και τη διενέργεια Έρευνας 
και Διάσωσης, περιλαμβανομένης της παροχής ιατρικών 
συμβουλών, πρώτων βοηθειών ή εκκένωσης για ιατρι¬ 
κούς λόγους, χρησιμοποιώντας δημόσια και ιδιωτικά 
μέσα, όπως συνεργαζόμενων αεροσκαφών, πλοίων και 
άλλων ευκολιών. 

7. «Ενιαίο Κέντρο Συντονισμού Έρευνας και Διάσωσης» 
(ϋΡΈΈ) και «Συντσνιστικό Κέντρα Διάσωσης» (ΒΈΈ) σημαί¬ 
νει τις μονάδες που είναι υπεύθυνες για την προώθηση 
της αποτελεσματικής οργάνωσης υπηρεσιών Έρευνας 
και Διάσωσης καθώς και για το συντονισμό της διενέρ¬ 
γειας των επιχειρήσεων έρευνας και διάσωσης εντός της 
αντίστοιχης Περιοχής 5ΑΒ της Ελλάδας και της Κύπρου. 

8. «Υποκέντρο Διάσωσης» και «Υπακέντρα Έρευνας και 
Διάσωσης» σημαίνει τις μονάδες που ανήκουν επιχειρη¬ 
σιακά σε κάπσισ Ενιαίο Κέντρο Συντονισμού Έρευνας και 
Διάσωσης (ΐΡΈΈ) ή Συντσνιστικό Κέντρα Διάσωσης (ΒΈΈ) 
σι απσίες έχσυν συσταθεί πρακειμέναυ να δρσυν συμπλη¬ 
ρωματικά των τελευταίων εντός μίας Περιοχής 5ΑΡ. 

9. «Μονάδα Διάσωσης» σημαίνει οποιαδήποτε μονά¬ 
δα αποτελούμενη από καταρτισμένο προσωπικό και η 

οποία διαθέτει εξοπλισμό κατάλληλο για την άμεση δι¬ 
ενέργεια επιχειρήσεων Έρευνας και Διάσωσης. 

Άρθρο 2 
Δικαιοδοσία 

1. Η παρούσα Συμφωνία, διέπει τα αμοιβαία δικαιώ¬ 
ματα, και υποχρεώσεις των Συμβαλλομένων Μερών που 
σχετίζονται με τη ναυτική Έρευνα και Διάσωση. 

2. Όι διατάξεις της παρούσας Συμφωνίας δεν θίγουν 
καμία από τις παρούσες ή μελλοντικές αξιώσεις και τις 
νομικές θέσεις οποιοσδήποτε Μέρους που σχετίζονται με 
θέματα δικαίου της θάλασσας καθώς και με τη φύση κάι το 
βαθμό της δικαιοδοσίας του παράκτιου κράτους και της δι¬ 
καιοδοσίας του κράτους σημαίας που αξιώνει κάθε Μέρος. 

3. Η Περιοχή Έρευνας Διάσωσης (Περιοχή 5ΑΡ) εντός 
της οποίας παρέχονται υπηρεσίες Έρευνας και Διάσω¬ 
σης από την Αρμόδια Αρχή της Ελληνικής Δημοκρατίας 
συμπίπτει με την Περιοχή Πληροφόρησης Πτήσεων (ΡΙΡ) 
Αθηνών. Η Περιοχή Έρευνας Διάσωσης (Περιοχή 5ΑΡ) 
εντός της οποίας παρέχονται υπηρεσίες Έρευνας και 
Διάσωσης από την Αρμόδια Αρχή της Κυπριακής Δη¬ 
μοκρατίας συμπίπτει με την Περιοχή Πληροφόρησης 
Πτήσεων (ΡΙΡ) Λευκωσίας. 

4. Η γραμμή που διαχωρίζει τις αντίστοιχες Περιοχές 
5ΑΡ, οι οποίες συμπίπτουν με τις Περιοχές Πληροφόρη¬ 
σης Πτήσεων (ΡΙΡ) Αθηνών και Λευκωσίας, είναι η γραμ¬ 
μή που διαχωρίζει τις αντίστοιχες ΡΙΡ, σύμφωνα με τις 
Περιφερειακές Συμφωνίες Αεροναυτιλίας της Διεθνούς 
Οργάνωσης Πολιτικής Αεροπορίας (1950, 1952,1958), 
και συνδέει τα ακόλουθα σημεία: 36°05'Ν - 030°00Έ, 
33°30'Ν-030“00' Ε. 

Άρθρο 3 
Ειδοποίηση 

Αιτήματα για συνδρομή ή συμμετοχή στην οργάνωση 
επιχειρήσεων Έρευνας και Διάσωσης του άλλου Συμβαλ¬ 
λόμενου Μέρους υποβάλλονται από το 3ΡΈΈ Πειραιά 
προςτο ϋΡΈΈ Λάρνακας και από το ϋΡΈΈ Λάρνακας προς 
το 3Ρ0Έ Πειραιά. 

Άρθρο 4 
Συντονισμός 

1. Οι επιχειρήσεις Έρευνας και Διάσωσης εντός της 
Περιοχής 5ΑΡ της Ελλάδας συντονίζονται από το 3ΡΈ0 
Πειραιά ενώ οι επιχειρήσεις εντός της περιοχής αρμοδι¬ 
ότητας (Περιοχής 5ΑΡ) της Κύπρου συντονίζονται από 
το 3Ρ0Έ Λάρνακας. 

2. Τα Συμβαλλόμενα Μέρη εξουσιοδοτούν τα αρμόδια 
πρόσωπα του αντίστοιχου ΡΟΟ να επικοινωνούν απευ¬ 
θείας με τα αρμόδια πρόσωπα στο έτερο ΡΈΈ, όπως κρί- 
νεται απαραίτητο, σχετικά με τις επιχειρήσεις Έρευνας 
και Διάσωσης. 

3. Τα Συμβαλλόμενα Μέρη με το παρόν συμφωνούν 
και εξουσιοδοτούν τα αρμόδια ΡΈΈ να προβαίνουν σε 
απευθείας συνεννοήσεις με σκοπό τη διασφάλιση του 
συντονισμού των επιχειρήσεων Έρευνας και Διάσωσης 
που διεξάγονται στις αντίστοιχες Περιοχές Έρευνας 
και Διάσωσης, εφόσον κάτι τέτοιο υπαγορεύεται από 
τις περιστάσεις, προκειμένου να παρασχεθεί επιτυχής 
συνδρομή σε πρόσωπα τα οποία βρίσκονται σε κατά¬ 
σταση κινδύνου. 


Άρθρο 5 

Αποδοχή Εισόδου 

1. Κάθε Συμβαλλόμενο Μέρος θα πραγματοποιήσει 
αποτελεσματικές προετοιμασίες που διασφαλίζουν ότι οι 
μονάδες διάσωσης του άλλου Συμβαλλάμενου Μέρους θα 
γίνουν δεκτές (στην περιοχή ευθύνης του άλλου Μέρους) 
προκειμένου να συμμετάσχουν σε επιχειρήσεις Έρευνας 
και Διάσωσης, σύμφωνα με το Εγχειρίδιο Αεροναυτικών 
Πληροφοριών της Ελλάδας, Ο ΕΝ 1.7-1 και ΕΝΡ 1.10. και 
το Εγχειρίδιο Αεροναυτικών Πληροφοριών της Κύπρου 
ΕΝΡ 1.10-1 αντιστοίχως. Αιτήματα εισδοχής στο πλαίσιο 
της παρούσας Συμφωνίας υποβάλλονται σύμφωνα με το 
παρόν Άρθρο και το Άρθρο 4 της παρούσας Συμφωνίας. 

2. Κατόπιν αιτήματος του ενός Συμβαλλόμενου Μέ¬ 
ρους για αποδοχή συμμετοχής στις επιχειρήσεις Έρευνας 
και Διάσωσης, το ΡΈΈ του αιτούντος Μέρους ειδοποιεί 
το ΡΈΈ του άλλου Μέρους σχετικά με τον αριθμό, και τη 
βασική περιγραφή των μονάδων διάσωσης που αναμέ¬ 
νεται να εισέλθουν στην Περιοχή 5ΑΡ. 

3. Τα δύο Συμβαλλόμενα Μέρη εξουσιοδοτούν τα 
αντίστοιχα ΡΈΈ τους να εκδίδουν άδειες προς τις μο¬ 
νάδες διάσωσης του άλλου Συμβαλλόμενου Μέρους 
για συμμετοχή σε επιχειρήσεις Έρευνας και Διάσωσης 
στις Περιοχές 5ΑΡ αυτών, εφόσον η εν λόγω συμμετοχή 
ζητείται από το Μέρος στην Περιοχή 5ΑΡ του οποίου 
διεξάγεται η επιχείρηση. 

Άρθρο 6 

Μονάδες Διάσωσης 

Για λόγους διευκόλυνσης της αναγνώρισης των μονά¬ 
δων διάσωσης από τη Συντονιστική Αρχή κάθε Μέρους, 
κάθε εθνική Αρχή Συντονισμού Επιχειρήσεων Έρευνας και 
Διάσωσης θα γνωστοποιήσει το διεθνές διακριτικό σήμα 
κλήσης και τα μέσα επικοινωνίας των εν λόγω μονάδων. 

Άρθρο 7 

Ανταλλαγή Πληροφοριών 

1 .Τα δύο Συμβαλλόμενα Μέρη θα ενημερώνουν περι¬ 
οδικά, σχετικά, με την τοποθεσία του ΡΈΈ και των Υπο- 
κέντρων, τις μονάδες διάσωσης και τον εξοπλισμό, τα 
χαρακτηριστικά απόδοσης και τη διαθεσιμότητα, τα ονό¬ 
ματα των υπευθύνων καθώς και σχετικά με τη μέθοδο 
επικοινωνίας μεταξύ τους ενώ θα ανταλλάσσουν και επι¬ 
χειρησιακά σχέδια και σειρές δράσεων προκειμένου να 
αντιμετωπίσουν περιστατικά κινδύνου διαφόρων ειδών. 

2. Τα Συμβαλλόμενα Μέρη, σε περίπτωση αλλαγής 
των δεδομένων που αναφέρονται στην παράγραφο 1 
του παρόντος Άρθρου, θα ενημερώσουν, το ταχύτερο 
δυνατόν, το άλλο Συμβαλλόμενο Μέρος σχετικά με τις 
ανωτέρω αλλαγές. 

3. Κάθε Συμβαλλόμενο Μέρος οφείλει να ενημερώνει 
πλήρως και άμεσα το άλλο Μέρος σχετικά με όλες τις 
αμοιβαίου ενδιαφέροντος επιχειρήσεις 5ΑΡ, ή σχετικά 
με οποιαδήποτε επιχείρηση ενδέχεται να περιλαμβάνει 
τη χρήση ευκολιών του άλλου Μέρους. 

4. Τα Συμβαλλόμενα Μέρη συμφωνούν ότι θα συνερ¬ 
γάζονται για την ανάπτυξη διαδικασιών και τεχνικών 
Έρευνας και Διάσωσης, καθώς και για την ανταλλαγή 
συναφών πληροφοριών σχετικών με την Έρευνα και 
Διάσωσης ή επικοινωνιών. 

Άρθρο 8 

Χρηματοδότηση 

Κάθε Συμβαλλόμενο Μέρος κανονικά θα χρηματοδο¬ 
τεί τις δικές του δραστηριότητες πσυ σχετίζσνται με την 
παρούσα Συμφωνία, εκτός εάν τα Μέρη συμφωνήσσυν 
εκ των πρστέρων διαφσρετικά μεταξύ τσυς, και, σε κάθε 
περίπτωση, δεν θα επιτρέψει σε ένα ζήτημα απόδασης 
εξόδων να καθυστερήσει την ανταπόκριση πρσς τα πρό¬ 
σωπα πσυ βρίσκονται σε κατάσταση κινδύνσυ. 

Άρθρσ 9 

Συναντήσεις Εκπρσσώπων 

Τα δύο Συμβαλλόμενα Μέρη συμφωνούν ότι οι εκ¬ 
πρόσωποι των αντιστοίχων Αρχών που είναι αρμόδιες 
σε θέματα οργάνωσης Έρευνας και Διάσωσης θα συ- 
ναντώνται όπως κρίνεται απαραίτητο, προκειμένου να 
αναπτύσσουν τη συνεργασία και την ανταλλαγή πληρο¬ 
φοριών και εμπειριών. 

Άρθρο 10 

Ασκήσεις 

Τα Συμβαλλόμενα Μέρη συμφωνούν να σχεδιάζουν 
και διεξάγουν ασκήσεις Έρευνας και Διάσωσης επί 
προσομοιωμένων συμβάντων έτσι ώστε οι οργανισμοί 
ερευνάς και διάσωσης των Μερών να εκπαιδεύονται στη 
μεταξύ τους συνεργασία. 

Άρθρα 11 

Θέση σε Ισχύ 

1. Η παρούσα Συμφωνία τίθεται σε ισχύ κατά την ημε¬ 
ρομηνία λήξης της τελευταίας εκ των δύο ειδοποιήσεων 
διά της διπλωματικής οδού, στην οποία θα αναφέρεται άτι 
τα δύο Συμβαλλόμενα Μέρη έχουν εκπληρώσει τις προϋ¬ 
ποθέσεις που προβλέπονται από την νομοθεσία καθενός 
από αυτά για τη θέση σε ισχύ της παρούσας Συμφωνίας. 

2. Η παρούσα Συμφωνία συνάπτεται για αόριστη χρο¬ 
νική περίοδο. 

Άρθρο 12 

Τροποποιήσεις 

Η παρούσα Συμφωνία δύναται να τροποποιηθεί ή ανα¬ 
θεωρηθεί, με αμοιβαία συναίνεση των Συμβαλλόμενων 
Μερών κατόπιν αιτήματος οποιουδήποτε εκ των δύο. 
Οι εν λόγω τροποποιήσεις ή αλλαγές τίθενται σε ισχύ 
σύμφωνα με τις διατάξεις του Άρθρου 11, παρ. 1. 

Άρθρο 13 

Καταγγελία 

Η παρούσα Συμφωνία δύναται να καταγγελθεί οπο¬ 
τεδήποτε εγγράφως διά της διπλωματικής οδού. Στην 
περίπτωση αυτή, η ισχύς της παύει τρεις μήνες μετά την 
παραλαβή της σχετικής ειδοποίησης καταγγελίας από 
οποιοδήποτε εκ των Μερών. 

Άρθρο 14 

Ενημέρωση του Γενικού Γραμματέα του Διεθνούς 

Ναυτιλιακού Οργανισμού 

Τα Συμβαλλόμενα Μέρη θα ενημερώσουν για την πα¬ 
ρούσα Συμφωνία τον Γενικό Γραμματέα του Διεθνούς 
Ναυτιλιακού Οργανισμού σύμφωνα με τις διατάξεις της 
Διεθνούς Σύμβασης για τη Ναυτική Έρευνα και Διάσωση 
του 1979. 


Άρθρο 15 

Κείμενο 

Έγινε στη Αθήνα στις 13 Οκτωβρίου 2014 σε δύο πρω¬ 
τότυπα στην ελληνική, σε δύο κείμενα που είναι εξίσου 
αυθεντικά. 

Για την Κυβέρνηση 
της Ελληνικής Δημοκρατίας 

ΕΥΑΓΓΕΑΟΣ ΒΕΝΙΖΕΑΟΣ 
Αντιπρόεδρος 
της Κυβέρνησης 
και Υπουργός Εξωτερικών 

Άρθρο δεύτερο 

Η εφαρμογή του άρθρου 2Α του Ν. 4339/2015, όπως 
προστέθηκε με το άρθρο τρίτο του Ν. 4367/2016 (ΑΊ 9), 
αναστέλλεται μέχρι τη δημοσίευση της απόφασης του 
Συμβουλίου της Επικρατείας επί των αιτήσεων ακυρώ- 
σεως κατά των υπ'αριθμ. 4297/2016 (Β' 518), 7984/2016 
(ΒΊ 009) και 7230/2016 (Β' 930) αποφάσεων του Υπουρ¬ 
γού Επικρατείας και της υπ' αριθμ. 7577/2016 απόφα¬ 
σης των Υπουργών Επικρατείας, Εργασίας, Κοινωνικής 
Ασφάλισης και Κοινωνικής Αλληλεγγύης και Μεταφορών, 
Υποδομών και Δικτύων (Β' 985), όπως ισχύει. 

Άρθρο τρίτο 

Στο πρώτο εδάφιο της παρ. 4 του άρθρου 2 του 
Ν. 4339/2015 (Α' 133) η λέξη «αιτιολογημένη» αντικαθί¬ 
σταται από τη λέξη «σύμφωνη». 

Άρθρο τέταρτο 

Στο τρίτο εδάφιο της παρ. 4 του άρθρου 2 του 
Ν. 4339/2015 (Α' 133) πριν από τη λέξη «γνώμη» προ¬ 
στίθεται η λέξη «σύμφωνη». 

Άρθρο πέμπτο 

Σε περίπτωση που σε αθλητική ομοσπονδία του άρ¬ 
θρου 19 του Ν. 2725/1999 (Α' 121), όπως ισχύει, ορι¬ 
στούν από την οικεία διεθνή ομοσπονδία, σύμφωνα με 
τους κανόνες που διέπουν τη λειτουργία της, ειδικά όρ¬ 
γανα διοίκησης, για περιορισμένο χρονικό διάστημα και 
με συγκεκριμένη εντολή για την αντιμετώπιση εκτάκτων 
και εξαιρετικών καταστάσεων, τα εν λόγω ειδικά όργανα 
αναλαμβάνουν άμεσα, με μόνη την πράξη ορισμού τους 
από τη διεθνή ομοσπονδία, όλες τις αναγκαίες για την 
εκτέλεση της εντολής τους αρμοδιότητες και υποκαθι- 
στούν τα καταστατικά όργανα της ομοσπονδίας, κατά 
παρέκκλιση των διατάξεων του Ν. 2725/1999 και των 
καταστατικών διατάξεων της ομοσπονδίας. 

Άρθρο έκτο 

Το άρθρο 377 του Ν. 4412/2016 (Α' 147) τροποποιείται 
από την ημερομηνία έναρξης ισχύος του Ν. 4412/2016, 
ως εξής: 

α) Η περίπτωση 41 της παραγράφου 1 του άρθρου 
377 καταργείται. 

β) Στην παράγραφο 5 του άρθρου 377 προστίθενται 
εδάφια ως εξής: 


Για την Κυβέρνηση 

της Κυπριακής Δημοκρατίας 



ΙΩΑΝΝΗΣ ΚΑΣΟΥΛΙΔΗΣ 
Υπουργός Εξωτερικών 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'207/04.11.2016 


«Ομοίως, εξακολουθούν να ισχύουν και δεν θίγονται 
από την εφαρμογή των διατάξεων του παρόντος νόμου 
οι διατάξεις: 

α) της περίπτωσης ια' της παρ. 9 του άρθρου 4 του 
Ν. 3864/2010(Α' 119), 

β) της παρ. 9 του άρθρου 4 του Ν. 3139/2003 (Α' 100), 

γ) των παραγράφων 1 περίπτωση ε' και 2 του άρθρου 
189 του Ν. 4389/2016 (Α' 94), καθώς και οι κατ'εξουσιο- 
δότηση αυτών εκδοθείσες από τα αρμόδια όργανα απο¬ 
φάσεις. Οι φορείς της παρούσας παραγράφου μπορούν 
με τους οικείους Κανονισμούς να θεσπίζουν παρεκκλί¬ 
σεις από την εθνική νομοθεσία δημοσίων συμβάσεων 
για αναθέσεις άνω και κάτω των χρηματικών ορίων 
που προβλέπονται με τις διατάξεις του άρθρου 5 του 
παρόντος νόμου, τηρουμένης σε κάθε περίπτωση της 
οικείας νομοθεσίας της Ευρωπαϊκής Ένωσης, καθώς και 
των Ευρωπαϊκών κανόνων, όπως ερμηνεύονται από τη 
νομολογία του Δικαστηρίου της ΕΕ και την Ερμηνευτική 
Ανακοίνωση της Επιτροπής της 1.8.2006 (ΕΕ € 179/2)». 

Άρθρο έβδομο 

Το προβλεπόμενο στο εδάφιο α' της παρ. 1 του άρ¬ 


θρου 16 του Ν. 4071/2012 (Α' 85), όπως ισχύει, διάστημα 
συγχώνευσης των υφιστάμενων ΦΟΛΣΑ στους Περιφε¬ 
ρειακούς Συνδέσμους ΦΟΛΣΑ του άρθρου 13 του ανω¬ 
τέρω νόμου, όπως ισχύει, παρατείνεται έως 31.12.2016. 

Η ισχύς της παρούσας διάταξης αρχίζει απά 31.10.2016. 

Άρθρο όγδοο 

Το πρώτο εδάφιο του άρθρου 38 του Ν. 4315/2014 
(Α' 269) αντικαθίσταται ως εξής: 

«Οι οικονομικές ενισχύσεις, αποζημιώσεις και βοηθή¬ 
ματα που προβλέπονται από το Ν.δ. 57/1973 (Α' 149), 
την υπ' αριθμ. 2673/2001 κοινή υπουργική απόφαση 
(Β' 1185) και το Ν. 867/1979 (Α' 24), όπως ισχύουν, στο 
πλαίσιο υλοποίησης προγραμμάτων κοινωνικής προστα¬ 
σίας, σε σεισμόπληκτους, πλημμυροπαθείς, πυροπαθείς 
κ.λπ..». 

Άρθρο ένατο 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως και της Συμφωνί¬ 
ας που κυρώνεται από την πλήρωση των προϋποθέσεων 
του άρθρου 11 παράγραφος 1 αυτής. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 4 Νοεμβρίου 2016 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Εσωτερικών και Διοικητικής 
Ανασυγκρότησης 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

Οικονομίας, Ανάπτυξης 
και Τουρισμού 

ΓΕΩΡΓΙΟΣ ΣΤΑΘΑΚΗΣ 

Πολιτισμού και Αθλητισμού 

ΑΡΙΣΤΕΙΔΗΣ ΜΠΑΛΤΑΣ 

Ναυτιλίας 

και Νησιωτικής Πολιτικής 

ΘΕΟΔΩΡΟΣ ΔΡΙΤΣΑΣ 


Αναπληρωτής Υπουργός 
Εσωτερικών και Διοικητικής 
Ανασυγκρότησης 

ΧΡΙΣΤΟΦΟΡΟΣ ΒΕΡΝΑΡΔΑΚΗΣ 

Εθνικής Άμυνας 

ΠΑΝΑΓΙΩΤΗΣ ΧΑΜΜΕΝΟΣ 

Υφυπουργός 

Πολιτισμού και Αθλητισμού 

ΣΤΑΥΡΟΣ ΚΟΝΤΟΝΗΣ 

Επικρατείας 

ΝΙΚΟΛΑΟΣ ΠΑΠΠΑΣ 


Αναπληρωτής Υπουργός 
Εσωτερικών και Διοικητικής 
Ανασυγκρότησης 

ΝΙΚΟΛΑΟΣΤΟΣΚΑΣ 

Εξωτερικών 

ΝΙΚΟΛΑΟΣ ΚΟΤΖΙΑΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 4 Νοεμβρίου 2016 
Ο επί της Δικαιοσύνης Υπουργός 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 



ΕΘΝΙΚΟ 

ΤΥΠΟΓΡΑΦΕΙΟ 

